Na temelju članka 18. Zakona o grobljima (Narodne novine 19/98) i članka 29. Statuta Grada Zlatara("Službeni glasnik Krapinsko-zagorske županije" br. 28/09. i 29/09.-ispr.), a na prijedlog Gradonačelnika Grada Zlatara, Gradsko vijeće Grada Zlatara na 22. sjednici 10 rujna 2012. godine donijelo je

**ODLUKU**

O PRAVILIMA PONAŠANJA NA GROBLJIMA

NA PODRUČJU GRADA ZLATARA

**Članak 1.**

Ovom Odlukom određuju se pravila ponašanja na grobljima na području Grada Zlatara, a radi nesmetanog i kontinuiranog obavljanja komunalne djelatnosti održavanja groblja i obavljanja pogrebnih usluga.

**Članak 2.**

Groblje je otvoreno svaki dan za posjet svaki dan od 7,00 - 22,00 sati.

Pogrebi se obavljaju svaki dan, osim nedjelje i blagdana, i to:

* zimsko vrijeme ( od listopada do ožujka) od 10,00 - 16,00 sati,
* ljetno vrijeme od 9,00 - 18,00 sati.

Korištenje mrtvačnice :

* zimsko vrijeme od 07,00 - 20,00 sati,
* ljetno vrijeme od 07,00 - 22,00 sati.

Radno vrijeme izvođenja građevinsko - klesarskih radova od

* 07-18,00 sati, osim nedjeljom i praznikom.

**Članak 3.**

Radi očuvanja reda i mira na groblju, te pijeteta prema mrtvima, zabranjuje se:

-postavljati na grobove posude, ukrase i opremu u dotrajalom, neprikladnom i oštećenom obliku,

-kretati se izvan staza predviđenih za prolaz i prelaziti preko grobnih mjesta,

-kretati se grobljem motornim vozilom i vozeći biciklom,

izvoditi na šetnju grobljem kućne ljubimce,

-posjet groblju djeci mlađoj od 10 godina, bez pratnje odraslih,

-obavljanje gospodarskih djelatnosti unutar groblja,

-odlaganje otpada van posuda predviđenih za tu namjenu,

-odnošenje cvijeća, smeća, ukrasa i opreme sa tuđeg grobnog mjesta,

-oštećivanje ili uništavanje zelenih površina, nasada, slivnika, ograda, posuda za otpad i druge opreme na groblju,

-pristup u mrtvačnicu u vrijeme koje nije predviđeno za posjete,

-zabava, glasan govor, smijeh, pjevanje, sviranje i slično ponašanje koje nije primjereno odavanju pijeteta prema pokojnicima.

**Članak 4.**

Upravni odjel Grada Zlatara pozvat će vlasnike grobnih mjesta koji ih ne održavaju u urednom stanju ili od čijih nadgrobnih spomenika prijeti opasnost od urušavanja, da isto urede i saniraju, u protivnom će Upravni odjel Grada Zlatara poduzeti hitne radove na trošak vlasnika.

**Članak 5.**

Ova Odluka stupa na snagu osmog dana od dana objave u Službenom glasniku Krapinsko zagorske županije danom donošenja.

KLASA: 363-/12-01/08

URBROJ: 2211/01-01-12-10

Zlatar, 10. rujna 2012.

PREDSJEDNIK GRADSKOG VIJEĆA

Josip Pavlinić